|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| UAB ,,Telšių regiono atliekų tvarkymo centras“J. Tumo-Vaižganto g. 91,LT-90143, Plungė |

|  |  |  |  |
| --- | --- | --- | --- |
|  | 2018-07-05 |  | Nr.(30.1)-A4-6362 |
| Į | 2018-05-15 |  | Nr. S-236 |
|  |

 |

**Dėl UAB „telšių regiono atliekų tvarkymo centras“ paraiškos TARŠOS INTEGRUOTOS PREVENCIJOS IR KONTROLĖS LEIDIMUI PAKEISTI**

Aplinkos apsaugos agentūra (toliau – Agentūra) susipažino su UAB „Telšių regiono atliekų tvarkymo centras“, Telšių regiono nepavojingų atliekų sąvartyno Jėrubaičiuose 2018-05-15 paštu gauta paraiška Nr. S-236 Taršos integruotos prevencijos ir kontrolės leidimui (toliau – TIPK leidimas) pakeisti, Prancūzų kelias 8, Jėrubaičių k., Babrungo sen., Plungės r. (toliau – Paraiška) , dėl galimybės šalinti mišrias komunalines atliekas sąvartyne, kai mechaninio-biologinio apdorojimo įrenginiai nustoja veikti dėl įvairių nenumatytų priežasčių.

Informuojame, kad vadovaujantis Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintose Lietuvos Respublikos aplinkos ministro 2000 m. spalio 18 d. įsakymu Nr. 444 „Dėl Atliekų sąvartynų įrengimo, eksploatavimo, uždarymo ir priežiūros po uždarymo taisyklių patvirtinimo“ 37.7 papunkčiu, sąvartynuose draudžiama šalinti neapdorotas ir po apdorojimo tinkamas perdirbti ar kitaip panaudoti atliekas, išskyrus inertines atliekas, kurių apdoroti techniškai neįmanoma, ir visais kitas atliekas, kurių apdorojimas nemažina jų kiekio arba pavojaus žmonių sveikatai ir aplinkai. Vertinant tai, sąvartyne negali būti šalinamos atliekos, žymimos kodu 20 03 01 ir atitinkamai jos nebeturi būti rašomos leidžiamų šalinti atliekų lentelėse. Pažymime, kad leidimuose nereglamentuojamos avarijos, incidentai ir kitos netipiškos situacijos. Tokie atvejai kiekvieną kartą sprendžiami individualiai, atsižvelgiant į visas konkrečias to meto aplinkybes.

Atkreipiame dėmesį, kad analogiškas paklausimas dėl susidariusių mišrių komunalinių atliekų šalinimo sąvartyne, esant nenumatytoms aplinkybėms, buvo gautas iš UAB „Alytaus regiono atliekų tvarkymo centras“ Lietuvos Respublikos aplinkos ministerijoje. Atsakydama į minėtą paklausimą Lietuvos Respublikos aplinkos ministerija pateikė savo nuomonę, kuri nelaikytina oficialiu teisės aktų aiškinimu. Lietuvos Respublikos aplinkos ministerijos rašto kopiją pridedame prie mūsų atsakymo.

Įvertinant tai, kad paslauga dėl TIPK leidimo pakeitimo pagal Jūsų 2018-05-15 raštą nesuteikta, galite kreiptis į VMI prie Finansų ministerijos dėl Jūsų sumokėtos valstybės rinkliavos už leidimo pakeitimą grąžinimo. Informuojame, kad vadovaujantis Lietuvos Respublikos rinkliavų įstatymo 10 straipsnio 1 dalies 2 punktu, Valstybės rinkliavos mokėjimo ir grąžinimo taisyklių, patvirtintų 2000 m. gruodžio 15 d. Lietuvos Respublikos Vyriausybės nutarimu Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo“, 7 punktu valstybės rinkliava Įmonei (230 EUR) gali būti grąžina pagal valstybės rinkliavos mokėtojo rašytinį prašymą, pateiktą teritorinei Valstybinei mokesčių inspekcijai. Prašymas grąžinti rinkliavą pateikiamas Lietuvos Respublikos mokesčių administravimo įstatymo 87 straipsnyje nustatyta tvarka“.

PRIDEDAMA:

1. Lietuvos Respublikos aplinkos ministerijos 2018-05-07 rašto Nr. (17-2)-D8-273 „Dėl susidariusių mišrių komunalinių atliekų šalinimo Alytaus regioniniame nepavojingų atliekų sąvartyne galimybės“ kopija, 2 lapai.

2. UAB „Telšių regiono atliekų tvarkymo centras“ Paraiška su priedais TIPK leidimui pakeisti, 1 byla.

Direktorė Aldona Margerienė

Natalja Šulga-Jakučionienė, 8 706 68039, el. p. natalja.jakucioniene@aaa.am.lt